**B. Osobitná časť**

**K Čl. I**

K bodu 1

Definíciu bolo potrebné upraviť vzhľadom na potrebu podpory využitia obnoviteľných zdrojov tepelných čerpadiel (TP) § 79 vodného zákona.

K bodu 2

Definíciu bolo potrebné doplniť vzhľadom na potrebu podpory využitia obnoviteľných zdrojov TP § 79 vodného zákona.

K bodu 3

Úprava vyplynula z dôvodu, že sa zaviedol nový pojem „tepelný potenciál“, ktorý nahradil pojem „energetický potenciál“.

K bodu 4 a 5

Na základe aplikačnej praxe sú známe systémy tepelných čerpadiel využívanie energetického potenciálu vôd bez ich priameho odberu.

K bodu 6

Bolo potrebné doplniť vzhľadom na potrebu podpory využitia obnoviteľných zdrojov TP § 79. Doba platnosti povolenia na 10 rokov sa stanovila z dôvodu návratnosti vstupných realizačných nákladov/investície.

K bodu 7

Úprava vyplynula z dôvodu, že sa zaviedol nový pojem „tepelný potenciál“, ktorý nahradil pojem „energetický potenciál“. Doplnenie bolo potrebné vzhľadom na potrebu podpory využitia obnoviteľných zdrojov TP § 79, ktoré môžu využívať energetický potenciál aj z povrchových vôd.

K bodu 8

Ustanovenie vychádza z doterajšej aplikačnej praxe, podľa ktorej pri povoľovaní odberu podzemnej vody s uvedenými limitmi sa vyžaduje odborný hydrogeologický posudok [§ 2 ods. 5 písm. e) zákona č. 569/2007 Z. z. o geologických prácach (geologický zákon)].

Aj pri podpore TP je potrebné dodržiavať podmienky environmentálnych cieľov určených pre útvary podzemných vôd, útvary povrchových vôd a chránené územia.

**K bodu 9**

Ustanovenie § 27 ods. 1 písm. g), bolo nahradené a doplnené zmenou v § 52 ods. 1 písmeno l).

V nadväznosti bol súhlas § 27 ods. 1 písm. g), nahradený na potrebou povolenia podľa § 21 odseku 1 písmeno b) nový bod 5.

**K bodu 10**

Aj pri podpore TP je potrebné dodržiavať podmienky environmentálnych cieľov určených pre útvary podzemných vôd, útvary povrchových vôd a chránené územia.

**K bodu 11**

Aj pri podpore TP je potrebné dodržiavať podmienky environmentálnych cieľov určených pre útvary podzemných vôd, útvary povrchových vôd a chránené územia, na ktoré môže mať vplyv prevádzka takýchto vodných stavieb.

**K bodu 12**

Úprava v súvislosti s bodom 9, zohľadnenie vypustenia písmena g) v § 61 písm. a) a § 73 ods. 16 a 18.

**K bodu 13**

Upresnenie výkonu dozornej činnosti vyplynulo z aplikačnej praxe.

**K bodu 14**

Podľa § 14 ods. 1 zákona č. 71/1967 Zb. o správnom konaní (správny poriadok) účastníkom konania je ten, o koho právach, právom chránených záujmoch alebo povinnostiach sa má konať alebo koho práva, právom chránené záujmy alebo povinnosti môžu byť rozhodnutím priamo dotknuté. V zmysle Čl. 4 ods. 1 Ústavy Slovenskej republiky sú podzemné vody, ako aj vodné toky vo vlastníctve Slovenskej republiky. Z aplikačnej praxe vyplynulo, že vo vodoprávnych konaniach podľa vodného zákona absentuje oprávnenie štátu, ako účastníka konania a vlastníka podzemných a geotermálnych vôd, účinne hájiť záujmy, vyplývajúce z jeho vlastníctva.

**K bodu 15**

Určuje sa zodpovednosť za porušenie povinnosti podľa tohto zákona.

**K bodu 16**

Legislatívna zmena vyplynula z Vykonávacieho rozhodnutia Rady (EÚ) zo 14. júla 2023, ktorým sa mení vykonávacie rozhodnutie Rady z 13. júla 2021 o schválení a posúdení Plánu obnovy a odolnosti SR, konkrétne z Reformy 1, čiastkové opatrenie 3: Podpora tepelných čerpadiel v rámci Komponentu 19 REPowerEU Plánu obnovy a odolnosti SR.

Za účelom odstránenia legislatívnych bariér pri využívaní systémov tepelných čerpadiel sa ruší povinnosť uhrádzať poplatky za odber podzemnej vody pri ich využívaní.

**K bodu 17**

Prechodné ustanovenie je v súlade sVykonávacím rozhodnutím Rady (EÚ) zo 14. júla 2023, ktorým sa mení vykonávacie rozhodnutie Rady z 13. júla 2021 o schválení a posúdení Plánu obnovy a odolnosti SR, konkrétne z Reformy 1, čiastkové opatrenie 3: Podpora tepelných čerpadiel v rámci Komponentu 19 REPowerEU Plánu obnovy a odolnosti SR. Zároveň navrhované prechodné ustanovenie je výhodnejšie pre účastníka konania – žiadateľa o povolenie podľa § 52 ods.1 písm. l) a s tým súvisiace povolenie na osobitné užívanie vôd.

**K Čl. II**

Účinnosť stanovená v zmysle vyplývajúcej povinnosti z Vykonávacieho rozhodnutia Rady (EÚ) zo 14. júla 2023, ktorým sa mení vykonávacie rozhodnutie Rady z 13. júla 2021 o schválení a posúdení Plánu obnovy a odolnosti SR, konkrétne z Reformy 1, čiastkové opatrenie 3: Podpora tepelných čerpadiel v rámci Komponentu 19 REPowerEU Plánu obnovy a odolnosti SR.